गैंगरेप यूटर्न : पुलिस परेशानी में युवती के शपथ पत्र का क्या करें
जींदकी युवती द्वारा एसई पब्लिक हेल्थ, ठेकेदार एक अन्य पर सामूहिक दुष्कर्म का आरोप लगाने के सनसनीखेज मामले में युवती के बयानों से पलटने के घटनाक्रम ने पुलिस की परेशानी बढ़ा दी है। एसई ठेकेदार हाथ लगने से परेशान पुलिस युवती द्वारा दिए गए शपथ पत्र को आधार बनाकर मामले में दोबारा युवती के कोर्ट में बयान करवाने की तैयारी में थी। लेकिन कोर्ट से भी पुलिस को निराशा हाथ लगी है। कोर्ट ने दोबारा बयान लेने से मना कर दिया है। ऐसे में अब पुलिस उलझन में है कि आखिर युवती के शपथ पत्र का क्या किया जाए। मामले में जब एसपी अभिषेक गर्ग से बात की गई तो उन्होंने कहा कि वह अब इस बारे में लीगल एडवाइज लेंगे।,ताकि केस की जांच आगे बढ़ सके।
वहीं इस हाई प्रोफाइल केस में पुलिस पर काफी दबाव बताया जा रहा है। एसई ठेकेदार की गिरफ्तारी पर पुलिस अब भी कुछ कहने से बच रही है। वहीं युवती की बीमारी को लेकर पुलिस ने किसी भी डॉक्टर से ओपिनियन लेना अभी तक उचित नहीं समझा है। जानकारों ने बताया कि इस तरह की आरोप सहज बीमार व्यक्ति किसी पर नहीं लगाता। गंभीर मनोरोगी ही ऐसा करते हैं। मामले से जुड़ी एक पुलिस अधिकारी ने बताया कि इस मामले में पुलिस पर काफी दबाव है।
यहलगाए थे आरोप : 23वर्षीय युवती ने महिला थाना पुलिस को शिकायत देकर बताया था कि वह सेक्टर-14 में अपने परिचित के पास रहती है। वह जरूरतमंद है और नौकरी की तलाश में भटक रही थी। इस दौरान उसका संपर्क आनंद ठेकेदार से हुआ। आनंद ने उसे एसई पब्लिक हैल्थ ईश्वर चंद जैन से मिलाया। एसई ठेकेदार ने उसे जल्दी ही नौकरी दिलाने की बात कही। आरोपियों ने चार दिसंबर को नौकरी के सिलसिले में ही एसई के सरकारी निवास स्थान पर बुलाया और सामूहिक दुष्कर्म किया। इन दोनों के अलावा अन्य भी शामिल था। इसके बाद आरोपियों ने उसे डराकर 12 दिसंबर को दिल्ली रोड स्थित एक होटल पर बुलाया। यहां दिन में उसके साथ आरोपियों ने एक बार फिर से सामूहिक दुष्कर्म किया। पुलिस ने तीनों पर गैंगरेप का मामला दर्ज किया हुआ है।
युवती द्वारा बयान अचानक नहीं बदले गए हैं। सप्ताह भर बाद बयान बदलने का घटनाक्रम हुआ है। ऐसे में पुलिस क्यों इस हाईप्रोफाइल मामले में दोनों आरोपियों पर हाथ डालने से बचती रही है, इस बात की चर्चा शहर के मुख्य स्थानों पर खूब हो रही है। यही नहीं तीसरा आरोपी कौन है इसका भी खुलासा पुलिस ने अभी तक नहीं किया है।
hin_Deva hin_Deva hin_Deva hin_Deva hin_Deva